钦定古今图书集成/明伦汇编/氏族典/第108卷 > 《廖用贤尚友录》 > 雷龙
## 钦定古今图书集成/明伦汇编/氏族典/第108卷 > 《廖用贤尚友录》 > 雷龙

按《陕西通志》：“龙，字云从，巩昌卫指挥使。技艺精勇过
人，而风度潇洒如儒生，应对中节，见者器之。副总建
昌，分守燕河，以谗归，治兵使者大惜之，言于宁夏抚督俞公，取为中军。沙拜之役，敌众兵少，俞公身在行
间，龙以精兵二千，张两翼冲击之，斩首四千馀级，升
庄浪参将。在河西累立战功，晋凉州总兵。明年，挂征”
西将军印，镇宁夏，首功最多。自是延绥急，则改延绥，
上谷急，则改上谷三镇。挂印功不赀，晋都督同知，受
蟒玉，召还同知右军府事，与一时名公李临淮、李于
鳞诸君游。久之，复佩平羌将军印，出镇甘肃。边用戢
宁。以疾乞骸骨。龙由卫使至大将，东西历地万馀里，
大小遇敌百馀战，斩获万计，先算后战，以故未曾一
衄。